**KÖZLEMÉNY**

környezetvédelmi hatósági eljárás megindításáról

**Az ügy tárgya:** Budapest VIII. kerület, Nemzeti Lovarda teljes körű felújítására vonatkozó előzetes vizsgálati eljárás *a környezeti hatásvizsgálati és az egységes környezethasználati engedélyezési eljárásról* szóló 314/2005. (XII. 25.) Korm. rendelet alapján.

**Az ügy iktató száma:** KTF: 33877/2014.

**Az eljárás megindításának napja:** 2014. június 12.

**Az ügyintézési határidő:** 45 nap

*A közigazgatási hatósági eljárás és szolgáltatás általános szabályairól* szóló 2004. évi CXL. törvény (a továbbiakban: Ket.) 33. § (3) bekezdésében foglaltak az ügyintézési határidőbe nem számítanak be.

**Az ügyintéző neve és elérhetősége:** dr. Türr Istvánné

 Tel: 478-4400

**Az ügy tárgyának rövid ismertetése:**

## A Nemzeti Lovarda fejlesztési projekt célja a létesítmény működési feltételeinek optimalizálása, a már meglévő létesítmények átalakításával, a leromlott állapotú épületek felújításával, kismértékű bővítésével.

A tevékenység helye: Budapest VIII. kerület 38826 és 38829/5 hrsz.-ú ingatlanok.

Az ingatlanok nagysága összesen: 44 533 m2

Beépített terület: 10 892 m2

Beépítettség: 24,45 %

Összes nettó alapterület: 11 198 m2

Összes zöldfelület: 14 770 m2

Zöldfelület mértéke: 33,16 %

**A tervezett létesítmény közvetlen hatásterületének vélelmezett határa:**

Budapest VIII. kerület közigazgatási területe.

**Tájékoztatásul közlöm**, hogy a Közép-Duna-völgyi Környezetvédelmi és Természetvédelmi Felügyelőség (a továbbiakban: Felügyelőség) az eljárást lezáró határozatában megállapítja, hogy a tervezett tevékenység megvalósításából származhatnak-e jelentős környezeti hatások, valamint:

* jelentős környezeti hatások feltételezése esetén megállapítja a környezeti hatástanulmány tartalmi követelményeit;
* ha nem feltételezhető jelentős környezeti hatás, megállapítja, hogy a tevékenység mely egyéb engedélyek birtokában kezdhető meg, és azokhoz meghatározhat előre látható, figyelembe veendő szempontokat, illetve feltételeket;
* ha az előzetes vizsgálat során a tevékenység környezetvédelmi engedélyezését kizáró ok merült fel, ennek a tényét rögzíti és megállapítja, hogy az adott tevékenység kérelem szerinti megvalósítására engedély nem adható.

A Felügyelőség felhívja az ügyben érintettek figyelmét, hogy a telepítés helyével kapcsolatos kizáró okokra, a környezeti hatásvizsgálat szükségességére, illetve a környezeti hatástanulmány tartalmára vonatkozóan a közlemény megjelenését követő 21 napon belül közvetlenül a Felügyelőséghez észrevételt lehet tenni.

A Felügyelőség a közleményt a hivatalában, valamint a honlapján (http://kdvktvf.zoldhatosag.hu) és a központi rendszeren ([www.magyarorszag.hu](http://www.magyarorszag.hu)) közzéteszi.

Az elektronikus úton közzétett kérelem és mellékleteinek elérési helye:

**http://kdvktf.zoldhatosag.hu/content/kkcs/33877\_1\_2014.zip**

Az érintettek a dokumentációba, illetve az ügy egyéb irataiba a Felügyelőség Zöld Pont Irodájában (1072 Budapest, Nagy Diófa utca 10-12.) ügyfélfogadási időben betekinthetnek.